**Szombathely Megyei Jogú Város Önkormányzata Közgyűlésének**

**22/2019. (XII.5.) önkormányzati rendelete**

**Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról**

Szombathely Megyei Jogú Város Közgyűlése az Alaptörvény 32. cikk (2) bekezdésében foglalt eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet (a továbbiakban: Rendelet) 14. § (1) bekezdésében a „minden hónap utolsó csütörtöki munkanapján” szövegrész helyébe a „legkésőbb minden hónap utolsó csütörtöki munkanapján” szöveg lép.

**2. §**

A Rendelet 56. § (1) bekezdése helyébe a következő rendelkezés lép:

„(1) A Gazdasági és Jogi Bizottság ülésére a Vas Megyei Kereskedelmi és Iparkamara, a Városstratégiai, Idegenforgalmi és Sport Bizottság ülésére a Vas Megyei Építész Kamara, valamint a Vas Megyei Mérnöki Kamara delegáltját tanácskozási joggal meg kell hívni.”

**3. §**

A Rendelet 87. § (8) bekezdése helyébe a következő rendelkezés lép:

„(8) A Közgyűlés a közszolgálati tisztségviselőkről szóló 2011. évi CXCIX. törvény 239. § (2) bekezdésében foglaltak alapján a polgármester tevékenységéhez közvetlenül kapcsolódó feladatok ellátására a Polgármesteri Kabineten belül 8 fő önkormányzati főtanácsadói és tanácsadói munkakört hoz létre az alábbiak szerint:

1. 1 fő kabinetvezető;
2. 1 fő polgármesteri asszisztens;
3. 2 fő kabinetvezetői asszisztens;
4. 1 fő alpolgármesteri titkár;
5. 1 fő tanácsnoki asszisztens;
6. 2 fő frakcióvezetői asszisztens.”

**4. §**

Ez a rendelet a kihirdetését követő napon lép hatályba.

|  |  |
| --- | --- |
| **Dr. Nemény András** | **Dr. Károlyi Ákos** |
| **polgármester** | **jegyző** |

A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.

Szombathely, 2019. december 5.

                                                                                               (: Dr. Károlyi Ákos :)

                                                                                                           jegyző